[{"text_idx": "#000000", "text": "Keskkonnaministeerium kutsub osalema o\u0303husaaste va\u0308hendamist ka\u0308sitleval veebiseminaril. Seminar toimub puhta o\u0303hu pa\u0308eval, 7. septembril kell 14\u201315.30 zoom-keskkonnas. Seminari korraldab Keskkonnaministeerium koosto\u0308o\u0308s Keskkonnaagentuuri, Eesti Keskkonnauuringute Keskuse, Tartu U\u0308likooli ja Tallinna Linnavalitsusega. Seminaril ra\u0308a\u0308gitakse o\u0303husaaste va\u0308hendamisest Tallinnas. Juttu tuleb ka meie peamistest saasteainetest ja nende allikatest ning mo\u0303just tervisele. Osaleda soovijad peavad registreerima hiljemalt neljapa\u0308eval, 3.septembril aadressil reet.pruul@envir.ee. Registreerinuile saadetakse seminari link. Kogu maailmas puutub saastatud o\u0303huga kokku u\u0308le 90% elanikest. O\u0303husaaste po\u0303hjustab igal aastal hinnanguliselt 7 miljonit enneaegset surma, mis oleksid aga va\u0308lditavad. O\u0303husaaste ei mo\u0303juta ainult inimesi, vaid on kahjulik ka kliimale, elurikkusele ning elukvaliteedile u\u0308ldiselt. O\u0303hukvaliteedi parandamise ja inimeste tervise kaitsmise ro\u0303hutamiseks ma\u0308a\u0308ras U\u0308RO Peaassamblee 7. septembri rahvusvaheliseks puhta o\u0303hu pa\u0308evaks. O\u0303husaastet me u\u0308ldjuhul ei na\u0308e, kuigi see on ko\u0303ikjal ega tunne riigipiire. O\u0303husaaste mo\u0303jutab enim riskigruppe \u2013 naisi, lapsi ja eakaid inimesi ning kroonilisi haigusi po\u0303dejaid. O\u0303hukvaliteedi parandamine aitab kliimamuutusi leevendada. U\u0308RO sa\u0308a\u0308stva arengu tegevuskavas 2030. aastani on o\u0303husaaste va\u0308hendamine oluline hoob sa\u0308a\u0308stva arengu eesma\u0308rkide saavutamiseks."}, {"text_idx": "#000001", "text": "Esimese rahvusvahelise puhta o\u0303hu pa\u0308eva teema on \u201cPuhas o\u0303hk ko\u0303igile\u201d ja selle eesma\u0308rk on panna meid ko\u0303iki mo\u0303tlema, kuidas saaksime oma igapa\u0308evaelu muuta, et va\u0308hendada tekitatavat o\u0303husaastet. On palju asju, mida saame a\u0308ra teha, alustades jalgrattaga to\u0308o\u0308le tulemisest, ja\u0308a\u0308tmete, sh orgaaniliste ja\u0308a\u0308tmete ringlussevo\u0303tust, kuni kohalike omavalitsuste survestamiseni roheliste alade laiendamiseks meie linnades."}, {"text_idx": "#000003", "text": "O\u0303husaaste va\u0308hendamisele saab igau\u0308ks kaasa aidata. Selleks tuleb na\u0308iteks kustutada valgus ja lu\u0308litada va\u0308lja elektroonikaseadmed, mida ei kasutata. Autoga so\u0303itmisele tuleks eelistada jalgsi, jalgratta vo\u0303i u\u0308histranspordiga liikumist. Kodu ku\u0308ttesu\u0308steemide ja pliitide valikul tuleks eelistada to\u0303husamaid mudeleid, mis sa\u0308a\u0308stavad raha ja kaitsevad tervist. Vo\u0303imaluse korral tuleks liituda kaugku\u0308ttega. Pru\u0308gi ei tohi po\u0303letada, sest see suurendab otseselt o\u0303husaastet. O\u0303hukvaliteedi ja selle parandamise kohta leiab rohkem teavet rahvusvahelise puhta o\u0303hu pa\u0308eva kodulehelt. Sellel lehel on vo\u0303imalus jagada ka oma kogemusi ja kontrollida viktoriinis oma teadmisi o\u0303husaaste kohta. Euroopa o\u0303hukvaliteeti saab ja\u0308lgida Euroopa Keskkonnaameti ametlikult kodulehelt, kus saab vo\u0303rrelda eri piirkondade o\u0303hukvaliteeti. Eesti o\u0303hukvaliteediindeks na\u0308itab seal meie o\u0303hu head kvaliteeti. Ta\u0308psemat infot Eesti o\u0303hukvaliteedi kohta saab reaalajas aadressilt ."}, {"text_idx": "#000006", "text": "Saatsime sulle e-maili. Tellimuse kinnitamiseks plaun kliki e-postiga saadetud lingile."}, {"text_idx": "#000008", "text": "Lu\u0308hidalt uudiseid mujalt maailmast, 30.07.21"}, {"text_idx": "#000009", "text": "\u201eNa\u0308htamatute ja\u0308a\u0308tmete\u201c keskkonnamo\u0303ju on suur"}, {"text_idx": "#000010", "text": "Selgusid roheideede konkursi Negavatt vo\u0303itjad"}, {"text_idx": "#000016", "text": "ABB Grupp sai 30 miljoni dollari suuruse tellimuse satelliidipilditehnoloogiale, mis aitab tuvastada keskkonnamuutusi peaaegu reaalajas"}, {"text_idx": "#000018", "text": "Energiasa\u0308a\u0308stlik ehitus, taastuvenergia, veepuhastus, taaskasutus, keskkonnahoidlik elustiil.\nInnovaatilised tooted ja lahendused. Uudised ja trendid."}]